**POROČILO O OZOBRAŽEVANJE V DUBLINU**

IZOBRAŽEVANJE: **FLIPPED CLASSROOM**

IZOBRAŽEVALNI CENTER: **EUROPAS TEACHER ACADEMY DUBLIN**

TERMIN: **10.7. – 15.7.2023**

MENTORICA: **Jackie McCann**

Iskala sem izobraževanje, s katerim bi razvijala svoje digitalne spretnosti, ki bi jih lahko kasneje uporabila pri pouku. Razvijanje digitalnih kompetenc je ena izmed prioritet našega šolskega ministrstva. Izbrala sem izobraževanje FLIPPED CLASSROOM, saj nisem točno vedela, kaj naj bi to bilo. Dobesedno prevedeno to pomeni OBRNJENA UČILNICA …OZ. METODA NAROBE OBRNJENE UČILNICE.

O čemu govori ta metoda?

* Učitelj pripravi neko vsebino, ki jo učenci sami pregledajo, predelajo in izpostavijo ključne elemente.
* Vsebina je lahko podana v digitalni obliki, lahko kot besedilo, kot ogled neke oddaje ali videa…
* Učenci dobijo to vsebino brez predhodno podanega znanja od učitelja.
* Na začetku se priporoča, da so to vsebine, ki so enostavne, vendar kljub temu pomembne, da lahko učenec delo v razredu nemoteno nadaljuje: npr. vsebine nižjih taksonomskih stopenj, ki jih nato nadgradimo v šoli v višjimi taksonomskimi stopnjami.
* Učno vsebino torej učenci doma predelajo kot neko „domačo nalogo“, nato pa v šoli z delom po skupinah s sodelovalnim učenjem pridejo do nekega znanja.
* Učenci sčasoma vidijo, da so sami odgovorni za svoje učenje.
* Metoda je primerna za ustvarjanje dinamičnega učnega procesa.
* Šibkim učencem ta metoda omogoča, da krepijo svoje učne strategije, da prilagodijo tempo svojemu načinu učenja.
* Učno vsebino lahko doma večkrat pregledajo.
* Nadarjenim učencem omogoča samostojnost, nadgrajevanje in poglabljanje znanja.
* Učna metoda krepi tudi možnost medsebojnega sodelovanja, reševanja problemov in znanja o digitalnih kompetencah.

V Dublinu nam je mentorica predstavila nekatere aplikacije, s pomočjo katerih lahko pripravimo vsebine za učence po principu metode FLIPPED CLASSROOM oz. metode OBRNJENE UČILNICE.

Zelo dobra je aplikacija FLIP, ki je brezplačna in učiteljem omogoča pripravo kratkih videoposnetkov ter učencem možnost kratkih odgovor, ki jih lahko tudi posnamejo.

Danes lahko rečem, da sem vesela, da sem se odločila za to izobraževanje. Ne samo, da sem se nekaj novega naučila, ugotovila, da se lahko normalno tudi sama znajdem na drugem koncu sveta, da so ljudje predvsem prijazni in pripravljeni pomagati…Pogum, ki je potreben za takšen podvig te naredil nekoliko bolj samozavestnega predvsem kar se tiče uporabe tujega jezika. Resda moja angleščina ni najboljša, ampak glavne stvari sem se vse sporazumela in ugotovila , da sicer lahko na znanju tujega jezika še veliko naredim predvsem tako, da ga pričnem uporabljati v resničnih situacijah.

Potovanje v Dublin je bila prijetna izkušnja, ki smo jo nadgradili tudi s končno ekskurzijo na irsko podeželje. Če bom imela še kakšno priložnost udeležiti se takšnega izobraževanja, se ga bom zagotovo z velikim veseljem.

 Petra Bergoč